b'\n_START_ARTICLE_\nLietuvos elektros energetikos asociacija\n_START_PARAGRAPH_\nLietuvos elektros energetikos asociacija (LEEA) \xe2\x80\x93 Lietuvos asociacija, savaranki\xc5\xa1ka, \xc5\xa1akin\xc4\x97, nepriklausoma, tam tarpe nuo valstyb\xc4\x97s ir vald\xc5\xbeios strukt\xc5\xabr\xc5\xb3, pelno nesiekianti ir Vyriausyb\xc4\x97s nefinansuojama organizacija, vienijanti \xc5\xa1alies elektros ir \xc5\xa1ilumos energijos gamybos, perdavimo, paskirstymo, tiekimo \xc4\xafmones, energetikos statybines organizacijas ir kitas asocijuotas energetikos strukt\xc5\xabras. B\xc5\xabstin\xc4\x97 Vilniuje, \xc5\xbdvej\xc5\xb3 g. 14.\n_START_SECTION_\nIstorija\n_START_PARAGRAPH_\n\xc4\xaekurta 1998 m. bir\xc5\xbeelio 5 d. kaip savanori\xc5\xa1ka elektros ir \xc5\xa1ilumos energijos gamybos, perdavimo, paskirstymo, tiekimo \xc4\xafmoni\xc5\xb3 ir energetikos statybos organizacij\xc5\xb3 bei kit\xc5\xb3 asocijuot\xc5\xb3 energetikos strukt\xc5\xabr\xc5\xb3, atskir\xc5\xb3 subjekt\xc5\xb3, veikian\xc4\x8di\xc5\xb3 energijos gamybos, tiekimo bei energetikos projektavimo sferoje, interesus atstovaujanti ir ginanti organizacija. 2003 m. \xc4\xafstojo \xc4\xaf Europos elektros pramon\xc4\x97s s\xc4\x85jung\xc4\x85 EURELECTRIC. Lietuvos elektros energetikos asociacija yra viena i\xc5\xa1 2001 m. liepos 5 d \xc4\xafkurto Pasaulio energetikos tarybos Lietuvos komiteto, kuris atstovauja Lietuv\xc4\x85 Pasaulio energetikos taryboje, steig\xc4\x97j\xc5\xb3. 2007 m. tur\xc4\x97jo 43 narius.\n_START_SECTION_\nVeikla\n_START_PARAGRAPH_\nLietuvos elektros energetikos asociacija dalyvauja rengiant elektros sektoriaus pl\xc4\x97tros ir valdymo \xc4\xafstatymus ir po\xc4\xafstatyminius aktus, nagrin\xc4\x97ja savo nari\xc5\xb3 veiklos problemas, rengia ir \xc4\xafgyvendina sektoriaus tikslines programas, bendradarbiauja su tarptautin\xc4\x97mis organizacijomis ir u\xc5\xbesienio partneriais, rengia parodas, seminarus, konferencijas. Nuo 2005 m. labiausiai pasi\xc5\xbeym\xc4\x97jusiems energetikams \xc4\xafteikiamas Asociacijos Lietuvos energetik\xc5\xb3 garb\xc4\x97s \xc5\xbeenklas.'